《对雪》
宋代·张镃

漫记今年雪，先悭半月晴。乍飘偏有态，猛下却无声。

水绕长春圃，人居不夜城。弄寒群犬戏，惊晓独鸡鸣。

桥冻泥添滑，窗虚纸借明。冷妨梅早慧，高妒柳轻生。

瀹茗尝深鼎，临书厌短檠。鹅迷鹇失素，鸥混鹭争盟。

日壑银烹出，龙沙粉筑成。歌盐唐按谱，聚米汉谈兵。

曳履需公诏，吞毡感使旌。初平羊变石，白起甲填坑。

贾舶停珠浦，朝骖萃玉京。驼铜誇北录，马瑞遇东瀛。

云凝情俱淡，风旋力骤狞。藕边侵纬宿，酥畔比螺蛏。

敞坐诗笺接，欢筵舞袖迎。缘甍方盼转，入幌忽萦盈。

烟满空翔鹤，潮翻海纵鲸。蓝田难爱宝，月窟助蜚英。

瓮罩杯谁覆，盆冰镜不倾。瑶随王粲佩，玑缀李彪缨。

豹舄宜分色，麻衣浪拟清。齐腰休更举，巴曲试烦赓。

作者简介：张镃（1153—1221？）原字时可，因慕郭功甫，故易字功甫，号约斋。南宋文学家，先世成纪（今甘肃天水）人，寓居临安（现浙江杭州），卜居南湖。出身显赫，为宋南渡名将张俊曾孙，刘光世外孙。他又是宋末著名诗词家张炎的曾祖，是张氏家族由武功转向文阶过程中的重要环节。隆兴二年（1164），为大理司直。淳熙年间直秘阁通判婺州。庆元初为司农寺主簿，迁司农寺丞。开禧三年（1207）与谋诛韩侂胄，又欲去宰相史弥远，事泄，于嘉定四年十二月被除名象州编管，卒于是年后。